ข้อบังคับตำบลหนองบุนนากข้อบังคับตำบลหนองบุนนากเรื่องการควบคุมกิจการที่เป็นอันตรายต่อสุขภาพ ประเภทการแต่งผม พ.ศ. ๒๕๓๙[๑] โดยที่เป็นการสมควรออกข้อบังคับตำบลเรื่อง การควบคุมกิจการที่เป็นอันตรายต่อสุขภาพประเภทการแต่งผมอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๓๒, ๘๙แห่งพระราชบัญญัติการสาธารณสุข พ.ศ. ๒๕๓๕ กฎกระทรวง ฉบับที่ ๒ (พ.ศ. ๒๕๓๖)ออกตามความในพระราชบัญญัติการสาธารณสุข พ.ศ. ๒๕๓๕ ประกาศกระทรวงสาธารณสุข ที่๒/๒๕๓๕ เรื่อง แต่งตั้งเจ้าพนักงานสาธารณสุขตามพระราชบัญญัติการสาธารณสุข พ.ศ.๒๕๓๕ ลงวันที่ ๒๕ สิงหาคม ๒๕๓๕ องค์การบริหารส่วนตำบลหนองบุนนากและโดยอนุมัติของนายอำเภอหนองบุนนาก ดังต่อไปนี้ข้อ ๑ ข้อบังคับนี้เรียกว่า ข้อบังคับตำบลหนองบุนนากเรื่อง การควบคุมกิจการที่เป็นอันตรายต่อสุขภาพ ประเภทแต่งผม พ.ศ. ๒๕๓๕ข้อ ๒ ให้ใช้บังคับนี้นับแต่วันที่ได้ประกาศโดยเปิดเผยที่สำนักงานองค์การบริหารส่วนตำบลแล้ว๗ วันบรรดาข้อบังคับระเบียบ คำสั่งอื่น ๆในส่วนที่ได้บัญญัติไว้แล้วในข้อบังคับนี้หรือซึ่งขัดแย้งกับข้อบังคับนี้ให้ใช้ข้อบังคับนี้แทนข้อ ๓ ในข้อบังคับนี้เจ้าพนักงานท้องถิ่น หมายความว่าประธานกรรมการบริหารองค์การบริหารส่วนตำบลหนองบุนนากเจ้าพนักงานสาธารณสุข หมายความว่าหัวหน้าส่วนสาธารณสุของค์การบริหารส่วนตำบลหนองบุนนากการแต่งผม หมายความรวมตลอดถึง การตัดผม การนวดการโกนผม ขน หนวด หรือเครา หรือการตัดหนวด การกันหน้าหรือคอ การตัดหรือจัดทรงผมการสระผม การย้อมผม รวมทั้งการนวดหน้าและการแต่งหน้า บรรดาซึ่งกระทำแก่คนข้อ ๔ ให้กิจการการแต่งผมเป็นกิจการที่ต้องมีการควบคุมให้ลักษณะที่เป็นการและให้ถือว่าเป็นกิจการที่เป็นอันตรายต่อสุขภาพข้อ ๕ ห้ามมิให้บุคคลใดตั้งหรือใช้สถานที่แห่งหนึ่งแห่งใดประกอบกิจการแต่งผมเมื่อพ้นกำหนด๙๐ วัน นับแต่วันประกาศใช้บังคับนี้ภายในเขตองค์การบริหารส่วนตำบลหนองบุนนากเว้นแต่จะได้รับใบอนุญาตจากเจ้าพนักงานท้องถิ่นข้อ ๖ ผู้มีความประสงค์ประกอบกิจการแต่งผมต้องยื่นเรื่องราวขอรับใบอนุญาตต่อเจ้าพนักงานท้องถิ่นตามแบบที่กำหนดไว้เมื่อเจ้าพนักงานท้องถิ่นพิจารณาเห็นสมควรก็ให้ออกใบอนุญาตให้ข้อ ๗ ผู้รับใบอนุญาตให้ประกอบกิจการแต่งผมต้องมีเครื่องหมายสำหรับสถานที่ทำด้วยไม้แก้วกระเบื้องเคลือบหรือวัตถุใดที่ถาวรมีลักษณะเป็นแผ่นหรือกลมเป็นรูปทรงกระบอกกว้าง หรือวัดเส้นผ่าศูนย์กลางกว้าง ๑๒ซม. ยาว ๔๐ ซม. ระบายหรือเคลือบสีแดง สลับขาว เป็นเกลียวตามแบบตัวอย่างที่กำหนดไว้ติดหรือตั้งไว้ในที่ที่เห็นได้ชัดเจนหน้าสถานที่รับจ้างแต่งผมข้อ ๘ สถานที่ประกอบกิจการแต่งผมต้องมีเครื่องใช้อันจำเป็น(๑)เก้าอี้นั่งหรือนอนที่มั่นคงและสะอาดสำหรับผู้รับการแต่งผมนั่ง(๒)ผ้าคลุมตัวสีขาวและสะอาดสำหรับคุมตัวผู้รับการแต่งผมกับผมเปรอะเปื้อน(๓)ผ้าขาวสะอาดสำหรับการพันคอเพื่อป้องกันมิให้ผ้าคลุมตัวสัมผัสต้นคอของผู้รับการแต่งผม(๔)ผ้าขนหนูขาวสะอาดสำหรับเช็ดหน้า เช็ดคอ และเช็ดศีรษะของผู้รับการแต่งผม(๕)กรรไกร มีดโกน หวี และแปรงสำหรับปัดผม(๖)สบู่สำหรับฟอกตัวหรือสำหรับโกนหนวด น้ำยาไลโซนแรงร้อยละ ๕ หรือแอลกอฮอล์บริสุทธิ์ข้อ ๙ ห้ามมิให้ผู้ใดกระทำการดังต่อไปนี้ในสถานที่ประกอบกิจการแต่งผมคือ(๑)ใช้เป็นสถานที่สะสมหรือจำหน่ายอาหาร(๒)ใช้เป็นที่นอนหรือที่อาศัยของคนป่วย(๓)ใช้เป็นที่เลี้ยงสัตว์เป็นที่เก็บสินค้าที่ไม่เกี่ยวข้องกับการแต่งผมหรือประโยชน์ส่วนอื่น ๆ อันอาจเป็นอันตรายต่อสุขภาพข้อ ๑๐ ในการขอรับใบอนุญาตตามอัตราท้ายข้อบังคับนี้แต่ห้ามมิให้ออกใบอนุญาตให้แก่ผู้ประกอบกิจการแต่งผมซึ่งเป็นหรือมีเหตุอันควรเชื่อว่าเป็นโรคเรื้อนวัณโรค คุดทะราดลมบ้าหมูหรือให้รวมถึงกรณีที่บริวารของผู้ประกอบกิจการแต่งผมเป็นโรคดังกล่าวด้วยข้อ ๑๑ ใบอนุญาตฉบับหนึ่งให้ใช้ได้เฉพาะสถานที่แห่งเดียวข้อ ๑๒ ผู้ประกอบกิจการแต่งผมต้องแต่งกายให้สะอาดและในขณะทำการแต่งผมต้องสวมเสื้อคลุมที่สะอาดมีสีขาวหรือตามแบบที่เจ้าพนักงานสาธารณสุขกำหนดไว้(๑)ผู้ให้บริการแต่งผมต้องล้างมือด้วยสบู่และน้ำสะอาดแล้วเช็ดมือให้แห้งเสียก่อน(๒)เมื่อจะทำการแต่งผมผู้ให้บริการต้องล้างมือด้วยสบู่และน้ำสะอาดแล้วเช็ดมือให้แห้งเสียก่อน(๓)ผ้าพันคอและผ้าขนหนูดังระบุไว้ในข้อ ๙ (๓) และ (๔)ผืนหนึ่งให้ใช้กับผู้รับการแต่งผมเพียงครั้งเดียวและต้องนำไปซักฟอกเสียให้สะอาดก่อนจึงจะนำมาใช้ได้อีก(๔)กรรไกร มีดโกน หวีและเครื่องใช้อื่น ๆที่ใช้ในการแต่งผมต้องล้างทำความสะอาดด้วยน้ำยากไลโซน ๕ เปอร์เซ็นต์ หรือแอลกอฮอล์๗๐ เปอร์เซ็นต์ ทุกครั้งหลังจากได้ใช้แต่งผมให้แก่ผู้รับการแต่งผมคนหนึ่งแล้วจะต้องเช็ดให้แห้งเก็บไว้ในที่สะอาดจึงจะนำมาใช้ได้อีก(๕)ต้องรักษาแปรงสำหรับปัดผมให้สะอาดอยู่เสมอเมื่อใช้แปรงผมให้ผู้รับการแต่งผมคนหนึ่งแล้วต้องปัดเศษผมออกและทำความสะอาดทุกครั้งข้อ ๑๓ ในการแต่งผมห้ามใช้เวชภัณฑ์ดังต่อไปนี้(๑)เวชภัณฑ์ซึ่งปรุงด้วยสารหนูหรือปรอท(๒)เวชภัณฑ์ที่เจ้าพนักงานสาธารณสุขได้แจ้งให้ทราบว่าเป็นสิ่งที่ไม่ควรใช้ในการแต่งผมข้อ ๑๔ ห้ามมิให้ผู้ใช้บริการแต่งผมทำการแต่งผมแก่ผู้ที่ปรากฏหรือมีเหตุควรเชื่อว่าเป็นโรคติดต่อดังต่อไปนี้อันน่าจะแพร่ไปเพราะการแต่งผมคือ โรคเรื้อน วัณโรค คุดทะราดหรือโรคผิวหนังที่เกิดจากเชื้อราหรือเชื้อจุลินทรีย์อันเป็นที่น่ารังเกียจข้อ ๑๕ ใบอนุญาตฉบับหนึ่งให้มีอายุหนึ่งปีนับแต่วันที่ออกใบอนุญาตข้อ ๑๖ ผู้ได้รับอนุญาตให้ประกอบกิจการแต่งผมอยู่ก่อนวันที่ข้อบังคับนี้ใช้บังคับให้ใช้ได้ต่อไปจนสิ้นอายุใบอนุญาตข้อ ๑๗ ผู้ใดประกอบกิจการแต่งผมโดยไม่ได้รับใบอนุญาตหรือฝ่าฝืนข้อบังคับนี้มีความผิดตามมาตรา๗๑, ๗๓ และมาตรา ๗๖ แห่งพระราชบัญญัติการสาธารณสุข พ.ศ. ๒๕๓๕ข้อ ๑๘ ให้ประธานกรรมการบริหารองค์การบริหารส่วนตำบลหนองบุนนากมีหน้าที่รักษาการให้เป็นไปตามข้อบังคับนี้ประกาศ ณ วันที่ ๒๐ธันวาคม พ.ศ. ๒๕๓๙ทองขาว ประสาทไทยประธานกรรมการบริหารองค์การบริหารส่วนตำบลหนองบุนนาก[เอกสารแนบท้าย]๑.บัญชีอัตราค่าธรรมเนียมการออกใบอนุญาตท้ายข้อบังคับตำบลหนองบุนนาก เรื่องการควบคุมกิจการเป็นอันตรายต่อสุขภาพ ประเภทการแต่งผม พ.ศ. ๒๕๓๙(ดูข้อมูลจากภาพกฎหมาย)ปริยานุช/ผู้จัดทำ๑๔ พฤษภาคม ๒๕๕๒จุฑามาศ/ปรับปรุง๑๐ ตุลาคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๖๖ ง/หน้า ๘๓/๔ พฤษภาคม ๒๕๕๒